ร้าน salt เป็นร้านที่เหมาะกับการไปนั่งชิวกับเพื่อนที่ไม่ได้คุยกันนาน มีเรื่องต้องอัดเดตเยอะ เพราะที่ร้านเปิดเพลงกำลังดี ไม่ดังจนรบกวนการคุยกันของคนในร้าน 

โซนที่นั่งมีทั้ง in-door และ out-door ให้เลือกนั่งตามความพอใจ

อาหารมีหลากหลายสไตล์ ทั้ง ไทย จีน อิตาลี และญี่ปุ่น แถมยังทำอาหารอร่อยทั้งคาว หวาน รวมไปถึงเครื่องดื่มรสชาติเยี่ยมที่มีให้เลือกมากมาย

เมนูเด็ดที่ติดใจจนอยากกลับไปลองอีก คือ สปาร์เก็ตตี้ไข่ปลาคอต และพิซซ่าหน้าปลาแซลมอนรมควัน

สปาร์เก็ตตี้ไข่ปลาคอต โดดเด่นที่ความหอม ไม่รู้เหมาะกันว่าทางร้านปรุงอาหารอย่างไร แต่รสชาติสปาร์เก็ตตี่เค็มนิด ๆ กำลังกลมกล่อม เมื่อผนวกเข้ากับความหอมของไข่ปลาคอตและต้นอ่อนทานตะวันแล้ว ทำให้เมนูนี้เป็นเมนูที่ยากจะลืมลงจริง ๆ

ส่วนพิซซ่าหน้าแซลมอลรมควันนั้นก็อร่อยไม่แพ้กัน เป็นอีกหนึ่งเมนูที่โดดเด่นด้วยกลิ่นหอมของแชลมอน เสียตรงที่แป้งเหนียวไปหน่อย อย่างก็ดีเมนูนี้ถือเป็นอีกหนึ่งจานที่ควรสั่งมากินกับเพื่อน หรือครอบครัวที่มากันอย่าง ๆ คน เพราะเป็นเมนูที่ต้องแย่งกันกิน ที่ให้บรรยากาศในมื้ออาหารครื้นเคร่งขึ้นมาก